b'\n_START_ARTICLE_\nSuper Aguri F1\n_START_SECTION_\nOppstart\n_START_PARAGRAPH_\nI 2006 s\xc3\xb8kte laget om \xc3\xa5 starte i Formel 1, men ble nektet oppstart av FIA p\xc3\xa5 grunn av manglende innbetaling av 48 millioner dollar i startavgifter. Etter \xc3\xa5 ha sendt enda en s\xc3\xb8knad om \xc3\xa5 f\xc3\xa5 delta i 2006 sesongen, fikk Super Aguri F1 den 26. januar 2006 endelig tillatelse til \xc3\xa5 kj\xc3\xb8re 2006 sesongen. Super Aguri F1 brukte den sesongen motorer fra Honda, dekk fra Bridgestone og et chassis som tidligere sjef i Minardi, Paul Stoddart, hadde kj\xc3\xb8pt fra det tidligere Arrows-laget._NEWLINE_Japanske Takuma Sato og Yuji Ide ble hentet inn som f\xc3\xb8rere, mens franskmannen Franck Montagny ble testf\xc3\xb8rer. Allerede etter fire l\xc3\xb8p ble annonsert at Montagny skulle erstatte Ide som br\xc3\xb8t tre av de fire l\xc3\xb8pene han kj\xc3\xb8rte. FIA mente at Ide trengte mer erfaring innen Racing, etter en kollisjon med Midland-f\xc3\xb8reren Christijan Albers under San Marinos Grand Prix. Montagny ble dermed andref\xc3\xb8rer i syv l\xc3\xb8p f\xc3\xb8r han ogs\xc3\xa5 ble erstattet. Sakon Yamamoto ble den fjerde Super Aguri-f\xc3\xb8reren denne sesongen. Han kj\xc3\xb8rte de resterende syv l\xc3\xb8pene.\n_START_SECTION_\n2007\n_START_PARAGRAPH_\nForan 2007 sesongen ble Yamamoto byttet ut med engelskmannen Anthony Davidson til \xc3\xa5 kj\xc3\xb8re sammen med Takuma Sato. Begge overrasket i kvalifiseringen i sesong\xc3\xa5pningen i Australia hvor de kvalifiserte seg til 10. og 11. beste startposisjon. Tidligere hadde bare Sato en 17. startposisjon som beste kvalifisering. P\xc3\xa5 slutten av l\xc3\xb8pet hadde Sato falt ned til en 12.-plass, mens Davidson fikk l\xc3\xb8pet sitt \xc3\xb8delagt etter en kollisjon allerede p\xc3\xa5 den i f\xc3\xb8rste runden. Med smerter fullf\xc3\xb8rte han likevel p\xc3\xa5 en 16.-plass._NEWLINE_Laget kj\xc3\xb8rte inn til sitt f\xc3\xb8rste poeng i Spanias Grand Prix hvor Sato kj\xc3\xb8rte inn til en 8.-plass. I Canadas Grand Prix kom Sato p\xc3\xa5 6.-plass og fikk tre nye poeng. Sammenlagt endte laget p\xc3\xa5 en 9.-plass i konstrukt\xc3\xb8rmesterskapet med fire poeng, alle skaffet av Takuma Sato.\n_START_SECTION_\n2008\n_START_PARAGRAPH_\nFormel 1-sesongen 2008 startet dramatisk allerede f\xc3\xb8r det f\xc3\xb8rste l\xc3\xb8pet var kj\xc3\xb8rt. Det var stor usikkerhet rundt \xc3\xb8konomien til laget som avlyste mange testinger i l\xc3\xb8pet av vinteren.'